Osm:Help-help.addingFeaturesText/el

''Πριν ξεκινήσετε, ο πρώτος κανόνας που πρέπει να ξέρετε καλύπτει τη χρήση ιδιωτικών δεδομένων. Δεδομένα από χάρτες με πνευματική ιδιοκτησία ή οποιαδήποτε άλλα ιδιόκτητα δεδομένα απαγορεύονται αυστηρά! Αντιγραφή, ιχνηλάτηση ή οποιοσδήποτε άλλος τρόπος αναπαραγωγής από εργασίες με πνευματική ιδιοκτησία δεν επιτρέπεται! (Πηγή: Copyright - OpenStreetMap Wiki)'' Γραμμικά χαρακτηριστικά όπως δρόμοι, μονοπάτια, σιδηροδρομικές γραμμές και περιγράμματα κτηρίων αναφέρονται ως διαδρομές. Αν ξαφνικά συνειδητοποιήστε ότι η πλευρική μπάρα με όλα τα εικονίδια εξαφανίστηκε, είναι επειδή έχετε επιλέξει κάποιο χαρακτηριστικό στον χάρτη. Απλά από-επιλέξτε το κάνοντας κλικ σε κάποιο κενό μέρος του χάρτη για να επανεμφανίσετε τα εικονίδια. Για να δημιουργήσετε ένα σημείο (ή κόμβο), απλά σύρτε και αφήστε το κατάλληλο εικονίδιο από τη πλαϊνή μπάρα μέσα στο χάρτη. Δείτε Προσθήκη ΣΕ για να μάθετε περισσότερα σχετικά με τη δημιουργία ΣΕ (Σημεία Ενδιαφέροντος) Για να δημιουργήσετε μια διαδρομή, ξεκινήστε κάνοντας κλικ στο σημείο αρχής στον χάρτη, και μετά κλικ σε κάθε διαδοχικό σημείο. Κάνετε διπλό-κλικ για να τελειώσετε τη γραμμή ή πατήστε Enter. Για να δημιουργήσετε πολύγωνο, ξεκινήστε κάνοντας κλικ στο σημείο αρχής στον χάρτη, και μετά κλικ σε κάθε διαδοχικό σημείο (παρόμοια με τη δημιουργία διαδρομής), και τελειώστε κάνοντας κλικ στο αρχικό σημείο για να κλείσει το πολύγωνο. Θυμηθείτε, αν κάνετε λάθος, μπορείτε πάντα να πατήσετε το κουμπί Αναίρεσης. Πατώντας το κουμπί Esc θα αναιρέσει όλες τις διορθώσεις σας για το συγκεκριμένο χαρακτηριστικό.